钦定古今图书集成/明伦汇编/闺媛典/第027卷 > 皇清 > 朱大干妻戚氏
## 钦定古今图书集成/明伦汇编/闺媛典/第027卷 > 皇清 > 朱大干妻戚氏

按《滁州志》：“戚氏，都谏南弦公曾孙女，文林郎朱大干妻，封孺人。初嫁，翁家贫，即脱簪珥以供薪水。每旦问翁起居，翁姑寝，方入室，历久不渝。及姑随翁之任，氏力操家事，勤而能俭，宽而能严，一钱不自私，妯娌无间言。相夫成进士，令章丘，尚布衣，亲井臼，不异常时。年四十一，卒于任所。”